अपहरण करणारया अतिरेक्यांनी प्रवाशांच्या सुटकेच्या मोबदल्यात भारतात अटकेत असलेल्या ३५ इस्लामी अतिरेकी यांची सुटका आणि रोख २० कोटी डॉलर रक्कम देण्याची मागणी केली. भारताकडुन ही मागणी मान्य होने शक्य नव्हते. त्यामुळे वाटाघाटी चालुच राहिल्या. तालिबानच्या अस्तित्वामुळे भारताला जास्त कणखर भूमिका घेता येत नव्हती.

२७ डिसेंबरलाच भारताचे पथक वाटाघाटी करण्यासाठी कंदाहारला पोहोचले. यापथक विमानाच्या खालील भागात एन्. एस्. जी. कमांडो लपवुन आणण्यात आले होते. संधी साधुन सशस्त्र कारवाई करत प्रवाशांना सोडवण्याचीच भारताची भूमिका होती. पण कंदाहार विमानतळावरील परिस्थिती पाहुन ही योजना गुंडाळावी लागली. भारताच्या वाटाघाटी पथकातले अजित देवल याबाबतीत म्हणतात. -- " कंदाहारला उतरताच आम्हाला लक्षात आले की आपण तालिबान्यांकडुन घेरलेलो आहोत. त्यांच्याकडे विविध प्रकारची शस्त्रे होती. त्यांनी घेतलेली पोझिशन्स विमानाच्या रक्षणासाठी घेतली जाणारी नव्हती, ती जणु हल्ल्याच्या प्रतिकारासाठी असल्यासारखे भासत होते."
"Immediately after we landed there, we found that we were surrounded by Taliban irregulars - shabbily dressed people carrying various types of weapons. They had taken positions in such a way that is not the conventional tactical positions for protection of an aircraft. It was almost like offensive positions," remembers Ajit Doval, the key negotiator for the Indian team. 


यावाटाघाटी ५ दिवस चालल्या. इकडे भारतात सरकार वरचा दबाब वाढत होता. विमान कुठल्याही मदतीविना , देखभाली शिवाय कंदाहार मधे उभे होते. १६२ प्रवासी आत कोंडलेल्या अवस्थेत होते. आतील वातावरण कोंदट बनुन प्रवाशांना त्रास होत होता. विमानातले स्वछतागृह भरून वाहत होते त्याचा वास संपूर्ण विमानात पसरला होता.

विमानाच्या अपहरणाचे प्रकरण प्रसारमाध्यमांकडुन ज्याप्रकारे हाताळले गेले त्याबाबत वेगवेगळ्या भूमिका आहेत. लांब चाललेल्या वाटाघाटी बघुन भारत सरकार काहीच करत नसल्याचा भास निर्माण झाला. अपहृत प्रवाशांच्या नातेवाईकांचे आक्रोश प्रसार माध्यमांतुन वारंवार दाखवले जात होते. रुपीन कत्याल मरण पावला असुन त्याची नववधु अजून विमानातच आहे ही बातमी त्यातच अचानक अपहृत प्रवाशांच्या नातेवाईकांनी परराष्ट्रमंत्र्यांच्या पत्रकार परिषदेत घुसुन गोंधळ घातला. हे सर्व सरकारवरचा दबाब वाढवत होते. अखेर पंतप्रधान वाजपेयींनी घोषणा केली की नवीन वर्षात कोणीही (अपहृत) बंदी असणार नाही,यावेळी नवीन वर्षाला केवळ काही दिवस बाकी होते. अखेर ३१ डिसेंबरला भारताने ३ दहशत वादी सोडण्याची घोषणा क‍रत हे अपहरण नाट्य संपले. मुश्ताक अहमद झरग‍र , ओमार शेख आणि मौलाना मसुद अझहर यातिघांना घेउन भारताचे परराष्ट्रमंत्री जसवंत सिंग कंदाहारला गेले. हे तीनही अतिरेकी तेथून लवकरच गायब होऊन काही दिवसातच पाकिस्तानातच वावरु लागले.

लाहोर
अपहरण
कंदाहार
वाटाघाटी